Държавен вестник, бр. 9, 2021 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  9
1. за съхранение на паричните средства, 
постъпили в брой в централния пункт; 
2. за изплащане на печалби, задължително 
изолирано чрез защитно (бронирано) стъкло 
или решетка; 
3. за съхраняване на документите за на-
правените залози и изплатените печалби до 
изтичане на срока за изплащане на печалби 
и правене на рекламации от участниците, в 
което задължително се инсталира видеоохра-
нителна система. 
Чл. 27. (1) Помещенията по чл. 26, т. 3 
трябва да имат специално утвърден от управ­
ляващия на организатора режим за пропуск, 
регистрация и контрол. 
(2) Организаторът на игрите определя 
лицата, които имат право на достъп до по-
мещенията по чл. 26, т. 3, както и графика 
на достъп в тях. 
Чл. 28. Оборудването за технически кон-
трол при провеждането на игрите, разполо-
жено в централния пункт, включва наличие 
най-малко на: 
1. компютри за обработка и архивиране 
на постъпващата информация от направени 
залози и изплатени печалби и съответните 
устройства за резервно захранване при пре-
късване на тока (UPS, генератор и др.); 
2. видеоохранителна техника – локална 
алармена инсталация и бутон за връзка с 
Министерството на вътрешните работи или 
дружество, лицензирано за осъществяване на 
охранителна дейност. 
Чл. 29. Използваното оборудване за техни-
чески контрол трябва да отговаря на дейст-
ващите нормативни изисквания. 
Раздел II
Изисквания към устройства на само­
обслужване
Чл. 30. (1) При използване на устройство 
на самообслужване за организиране на ха-
зартни игри:
1. устройството трябва да е обособено и 
обозначено като пункт за залози за съответ-
ните хазартни игри;
2. на видно място върху устройството 
се поставя надпис, който указва забрана за 
участие в хазартните игри, в които се участ-
ва чрез устройството, на лица, ненавършили 
18-годишна възраст, и на лица, вписани в 
регистъра по чл. 10г, ал. 1 на ЗХ;
3. устройството трябва да позволява на 
участник:
а) да направи залог за участие в числова 
лотарийна игра след сканиране на документ 
за самоличност и заплащане на залога на 
принципа на самообслужване, и/или
б) да закупи удостоверителен знак за учас-
тие в моментна лотарийна игра след сканиране 
на документ за самоличност и заплащане 
на удостоверителния знак на принципа на 
самообслужване;
4. устройството не трябва да определя и 
изплаща печалба и не трябва да е свързано с 
генератор на случайни числа, който да опре-
деля резултата от съответната игра;
5. устройството трябва да е осигурено със 
система за управление, системен и приложен 
софтуер за въвеждането на залозите в цен-
тралната компютърна система на организатора 
при приемането им;
6. устройството трябва да поддържа ре-
гистри за всички извършени продажби и 
системни събития;
7. устройството трябва да осигурява съ-
ответствие между приетите парични суми, 
заплатените цени на предоставяните услуги 
и върнатите след извършените операции 
средства;
8. устройството не трябва да може да 
функционира при прекъсване на връзката с 
централната компютърна система на органи-
затора на съответната хазартна игра или при 
невъзможност да бъде извършена продажба 
или разпечатан удостоверителен документ;
9. устройството трябва да отговаря на  
изискванията на чл. 22, т. 1 и 3 и да предоставя 
информацията по чл. 22, т. 2 и чл. 23, т. 3;
10. устройството трябва да отговаря на 
изискванията на Закона за техническите  
изисквания към продуктите и подзаконовите 
актове по прилагането му.
(2) Не се допуска устройство на самооб-
служване за организиране на хазартни игри 
да изпълнява други функции освен посоче-
ните в ал. 1.
ДОПЪЛНИТЕЛНА РАЗПОРЕДБА
§ 1. „Помощни и спомагателни дейности“ 
по смисъла на тази наредба са обслужващите 
дейности на организаторите на хазартни игри, 
като поддръжка и ремонт на собствено игрално 
оборудване, публикуване, излъчване и изда-
ване на информация, която не представ­лява 
реклама и е във връзка с дейността, кафе-бар 
и други подобни.
ЗАКЛЮЧИТЕЛНИ РАЗПОРЕДБИ
§ 2. Наредбата се приема на основание 
чл. 17, ал. 3, т. 2 и ал. 5 от Закона за хазарта.
§ 3. В тримесечен срок от влизането в 
сила на наредбата организаторите на хазартни 
игри привеждат дейността си в съответствие 
с тази наредба и представят за утвърждаване 
от изпълнителния директор на НАП изгот-
вените от тях правила съгласно чл. 17, ал. 1, 
т. 4 от ЗХ.
§ 4. Указания по прилагането на наредбата 
се издават от изпълнителния директор на НАП.